કમ્યુનિસ્ટ પાર્ટી ઑફ ઇન્ડિયા (સીપીઆઇ) દ્વારા ગઈ કાલે યુએસ ઍમ્બેસેડરે કરેલા સ્ટેટમેન્ટ કે ‘ઇન્ડિયા હવે રીટેલ ક્ષેત્રમાં એફડીઆઇને મંજૂરી આપવા તૈયાર થઈ ગયું છે’નો ભારે વિરોધ કરવામાં આવ્યો હતો. સીપીઆઇના નૅશનલ સેક્રેટરી ડી. રાડાએ કહ્યું હતું કે ‘તેમના દ્વારા કરવામાં આવેલા આ સ્ટેટમેન્ટથી એ સ્પષ્ટ જણાય છે કે કેન્દ્ર સરકાર હવે તેમના કેટલા પ્રેશરમાં આવી ગઈ છે. સંસદનું શિયાળુ સત્ર જ્યારે ચાલી રહ્યું છે ત્યારે સરકારે સંસદમાં લોકોને અને ઇકૉનૉમીને સ્પર્શતા આ મહત્વના મુદ્દાને વિશ્વાસમાં લેવા જોઈતા હતા.’વારંવાર સંસદનું કામ અટકી જોતું હોવાથી તેમણે સરકારને જ આ માટે દોષી ઠેરવી હતી અને કહ્યું હતું કે મોંઘવારી, કરપ્શન જેવા મુદ્દાઓ પર પણ સંસદમાં ચર્ચા થવી જોઈએ.